Коми Республикаса Юралысь Вячеслав Гайзер аддзысьліс Вера Кривушевакӧд, Константин Кривушевлӧн мамкӧд.

Константин Кривушев – ВДВ-лӧн 76-ӧд (Псковскӧй) дивизияса 104-ӧд гвардейскӧй парашютно-десантнӧй полклӧн 2-ӧд батальонса 6-ӧд ротаысь младшӧй сержант, коді уси Аргун дорын (Чеченскӧй республика) тыш дырйи 2000 вося урасьӧм тӧлысьын.

«Кӧсъя шуны Тіянлы аттьӧ сыысь, мый быдтінныд татшӧм бур пиӧс, Айму радейтысьӧс да видзысьӧс, коді помӧдз збыльмӧдіс ассьыс могсӧ. Тіян пилӧн подвиг – тайӧ сэтшӧм пример, мый вылын быдмысь том войтыр велӧдчӧны радейтны айму, быд здук воны отсӧг вылӧ ёртлы да ковмас кӧ, ӧружиеӧн дорйыны страна», - аттьӧаліс Вячеслав Гайзер.

Вера Кривушева шыӧдчис республикаса Юралысь дорӧ корӧмъясӧн, торйӧн нин, эм кӧ позянлуныс, бурдӧдчыны санаторно-курортнӧя. Вячеслав Гайзер тшӧктіс лӧсялана ведомствояслы сетны колана отсӧг.

\*\*\* Младшӧй сержант Константин Валерьевич Кривушев пӧгибнитіс 2000 вося урасьӧм тӧлысьын Аргун дорын (Чеченскӧй республика) Хаттаб юрнуӧдӧм улын боевикъяс отрядкӧд, коді лыд сертиыс вӧлі тӧдчымӧн ыджыдджык, тышын. Россия Федерацияса Президентлӧн Индӧдӧн ошкӧма сійӧс Мужество орденӧн.

Н. Воробьева - 951 пас